open-index/open-wikipedia-markdown huggingface dataset:
מצעד אלבומי הקאנטרי

שמאל|ממוזער|250x250px|לוגו מגזין הבילבורד
**מצעד אלבומי הקאנטרי** (באנגלית: **Top Country Albums**) הוא מצעד מוזיקה, המפורסם מדי שבוע על מגזין בילבורד בארצות הברית. המצעד כולל בתוכו 50 מקומות ומפרט את אלבומי מוזיקת הקאנטרי הפופולריים ביותר במדינה. הנתונים מחושבים מדי שבוע על ידי נילסן סאונד-סקאן, בהתבסס על מכירות פיזיות, דיגיטליות והזרמת מוזיקה. המצעד נוסד ופורסם לראשונה ב-11 בינואר 1964, בשם **מצעד אלבומי הקאנטרי החמים**. האלבום הראשון בהיסטוריית המצעד שכבש את פסגתו, היה *Ring of Fire: The Best of Johnny Cash* של ג'וני קאש.

שם המצעד שונה ל-**Top Country LP's** ב-13 בינואר 1968, **Top Country LPs** (ללא גרש) ב-31 במאי 1980, ולבסוף ל**מצעד אלבומי הקאנטרי** (**Top Country Albums**) 20 באוקטובר 1984.

## מתודולוגיה
מאז השקתו ועד מאי 1991, הורכב התרשים על סמך מסמכי מכירות, שהוגשו על ידי מדגם מייצג של חנויות תקליטים בפריסה ארצית. בשנת 1991, המסמכים הוחלפו בנתונים אלקטרוניים. מאז פברואר 2017 מצעד אלבומי הקאנטרי מתבסס ומורכב על סמך יחידה שקולה לאלבום. במרוצת השנים, הפכו המכירות הדיגיטליות ונתוני הסטרימינג לחלק חשוב במצעד, המתבסס בין היתר גם עליהם.

## סטטיסטיקות
[ממוזער|304x304px|[שאניה טוויין שהייתה לאדם הראשון בהיסטוריה שהצליח לשהות עם אלבום (*[[Come On Over]]*) במשך 50 שבועות בצמרת המצעד.]]
האדם הראשון בהיסטוריית המצעד שהצליח לשהות 50 שבועות בצמרת המצעד, היה שאניה טוויין עם אלבום הקאנטרי הנמכר ביותר בכל הזמנים, *[[Come On Over]]*. בהמשך, השתווה אליה לוק קומבס שהצליח לשהות 50 שבועות בצמרת המצעד גם כן עם אלבומו, *This One's for You*. ג'ורג' סטרייט נחשב לאמן עם מרבית האלבומים שכבשו את צמרת המצעד, 27 בסך הכול.

### האמנים עם מרבית השבועות בצמרת המצעד (מצטבר)

### האמנים עם מרבית האלבומים שכבשו ברציפות את צמרת המצעד

## ראו גם
* בילבורד 200

## קישורים חיצוניים
* 

## הערות שוליים

אלבומי קאנטרי
קטגוריה:מוזיקת קאנטרי אמריקאית
יוהאן קרל בר

**יוהאן קרל בר** (בגרמנית: **Johann Karl Bähr**; 18 באוגוסט 1801 – 29 בספטמבר 1869) היה צייר וסופר גרמני.

## ביוגרפיה
קרל בר נולד בריגה כבן של איש העסקים יוהאן אולריך בר. אביו תכנן עבורו קריירה כאיש עסקים, אך בניגוד לדעת אביו, בשנת 1824 התחיל קרל בר ללמוד באקדמיה לאמנות בדרזדן בשנת 1824. הוא הפך לתלמידו של מנהל הגלריה פרידריך מתיאי. בשנת 1825 עבר לפריז ולמד אצל צייר הנוף ז'אן ויקטור ברטין. שם פגש את ז'אן-בטיסט קמיל קורו, איתו סייר ברומא עד 1826. בביקור נוסף של קרל בר באיטליה, בין השנים 1827 ל-1829, הכיר את הצייר יוזף אנטון קוך.

בר החל להתפרנס כצייר פורטרטים וחזר לדרזדן בשנת 1832, שם פנה לתחום הציורים ההיסטוריים. הוא התחתן עם בתו של סוחר האמנות גספרו וייס בשנת 1829. מותה בטרם עת גרם לו לנסוע שוב לאיטליה בשנת 1834, שם פגש את פטר פון קורנליוס ואת הוראס ורנה, שהשפיעו עליו אמנותית. לאחר מכן עבד שוב בריגה ולבסוף נסע לדרזדן בשנת 1836.

בדרזדן לימד משנת 1840 באקדמיה לאמנות, ומונה לפרופסור בשנת 1846. בדרזדן הוא הצטרף עד מהרה למעגל החברתי סביב לודוויג טיק והיה חבר קרוב של יוליוס מוזן. בשנת 1855 ערך את היכרותו של ארתור שופנהאואר.

קרל בר צייר ציורים היסטוריים בנוסח בתי הספר של דיסלדורף ובלגיה. בין היתר נודע בציור דיוקן של קספר דויד פרידריך.

קרל בר נפטר בדרזדן בשנת 1869. קברו שוחזר סביב שנת 2010.

## גלריה

File:Jan van Leiden tauft ein Mädchen.jpg

File:Carl Johann Baehr - Porträt des Raden Saleh Syarif Bustaman.jpg

File:Carl Johann Baehr - Bildnis Ernst Ferdinand Oehme.jpg

File:Naise portree, Johann Karl Bähr, EKM j 190-531 M 828.jpg

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1801
קטגוריה:גרמנים שנפטרו ב-1869
יחסי איחוד האמירויות הערביות – סודאן

**יחסי איחוד האמירויות הערביות–סודאן** הם ההיחסים הדו-צדדיים בין **[[האמירויות הערביות המאוחדות]]** ל**[[סודאן|רפובליקת סודאן]]**.

## היסטוריה
ב-26 בנובמבר 2016, ביקר נשיא סודאן עומר אל-באשיר באיחוד האמירויות הערביות על מנת לקדם את שיתוף הפעולה בין שתי המדינות.

לאחר נפילתו של עומר אל-באשיר באפריל 2019, איחוד האמירויות הערביות וערב הסעודית תומכות ב"מדינה העמוקה הסודאנית, המורכבת במיוחד משירותי הביון ומפקדי הכוחות הצבאיים, כנגד התגייסות החברה האזרחית".

במאי 2025 התפתח משבר דיפלומטי חריף בין איחוד האמירויות הערביות לסודאן על רקע האשמות סודאניות כי האמירויות תומכות בכוחות הסיוע המהיר (RSF) במלחמת האזרחים בסודאן באמצעות אספקת ציוד צבאי. ב-4 במאי 2025 דיווחו מקורות סודאניים כי צבא סודאן השמיד מטוס תובלה אמירתי בנמל התעופה ניאלה, שלטענתם נשא רחפנים וציוד צבאי מתוצרת סין, באירוע שבו נהרגו 18 בני אדם כולל ארבעה קצינים אמירתיים. סודאן הגישה תביעה לבית הדין הבינלאומי לצדק, בטענה כי איחוד האמירויות הפרה את אמנת מניעת רצח עם באמצעות תמיכתה ב-RSF. ב-5 במאי 2025 דחה בית הדין את התביעה ברוב של 14 נגד 2, מחוסר ראיות מספיקות. בעקבות האירועים, הודיעה סודאן על ניתוק היחסים הדיפלומטיים עם איחוד האמירויות, תוך גינוי חריף של מעורבותה לכאורה בסכסוך. איחוד האמירויות הכחישה את ההאשמות והביעה צער על החלטת סודאן, תוך קריאה להידברות להרגעת המתיחות.

## שיתוף פעולה צבאי
באמצע דצמבר 2014, איחוד האמירויות הערביות וצבא סודאן השתתפו בתרגיל "גיבורי חוף 1" במשך שבוע בפיג'אב, סודאן. תרגיל זה התמקד במיוחד בהגנה על החופים והכשרת חיילים.

מפקד היחידות הצבאיות למחצה כוחות תמיכת ראפיד, מוחמד חמדאן הסודאני, שולח כוחות ללוב ולתימן מטעם איחוד האמירויות הערביות.

## הערות שוליים

קטגוריה:ערכים ללא קטגוריות פיזיות - יחסי חוץ
קרולין ברדואה

**קרולין ברדואה** (גרמנית: **Caroline Bardua** ; 11 בנובמבר 1781 – 2 ביוני 1864) הייתה ציירת גרמנית. היא הייתה אחת הנשים מהמעמד הבינוני שהצליחה ליצור לעצמה קיום בסיסי כאמנית עצמאית.

## ביוגרפיה
קרולין ברדואה הייתה בתם של יוהאן אדם ברדואה, משרתם של אלכסיוס פרידריך כריסטיאן, הדוכס מאנהלט-ברנבורג, וסופי סבין קירשנר.

לימוד האמנות הראשון שלה היה בין השנים 1805–1807 אצל הנס היינריך מאייר בוויימאר. שם היא הכירה את יוהאן וולפגנג פון גתה, שאת דיוקנו היא ציירה. בין השנים 1808–1811 היא, יחד עם לואיז סיידלר, הייתה תלמידתו של גרהרד פון קיגלגן בדרזדן. בסדנתו היא ותלמידים אחרים הפיקו עותקים של ציורים. היא התוודעה גם לאנטון גרף ולקספר דויד פרידריך, שהיה אז לא ידוע. לאחר סיום הלימודים קרולין ואחותה, הזמרת וילהלמין ברדואה, נסעו יחד לפריז ולפרנקפורט.

בשנת 1819 הגיעו שתי האחיות, שנותרו לא נשואות כל חייהן, לברלין, שם ניהלו סלון. אחד האורחים היה המשורר אוגוסט פרידריך ארנסט לנגביין. בהתחלה עבודתה של קרולין הייתה מבוקשת מאוד בברלין, אך מצב זה השתנה במהרה לרעה.

תערוכה בשנת 1822, בה הוצגו עבודותיה של קרולין יחד עם עבודותיו של וילהלם פרידריך שדו, הייתה אחד הגורמים העיקריים לנפילתה. דיוקנאותיה של הנסיכה אלכסנדרין מפרוסיה, והנסיך ובני משפחה אחרים ספגו ביקורת קשה בהשוואה לציורים של שדו שבניגוד לברדואה קיבל הכשרה אקדמית.

בשנת 1827 נאלצו שתי האחיות לוותר על מגוריהן בברלין מסיבות כלכליות.

לאחר מכן הן ניהלו אורח חיים נוודי, ולעיתים קרובות עברו בין ערים קטנות כמו היידלברג או קרפלד, ונמנעו מכל תחרות. שתי האחיות המשיכו לחיות יחד.

לאחר מותה של קרולין בשנת 1864 פרסמה וילהלמין ביוגרפיה של אחותה ואז נפטרה כעבור שנה בשנת 1865.

קרוליין ברדואה הייתה בעיקר ציירת פורטרטים. נושאי הדיוקנאות שלה כוללים את קספר דייוויד פרידריך, קרל מריה פון ובר, ניקולו פאגאניני, יוהאן וולפגנג פון גתה, אשתו כריסטיאן פון גתה, ויוהנה שופנהאואר.

## גלריה

File:Marianne Rhodius.jpg|מרינה רודיוס

File:Caroline Bardua - Johanna & Adele Schopenhauer (1806).jpg|יוהאנה שופנהאואר

File:Caroline Bardua - Bildnis einer jungen Frau im gelben Kleid (ca. 1830).jpg|דיוקן של אישה

File:Caroline Bardua - Porträt Caspar David Friedrichs (1840).jpg|קספר דויד פרידריך


## קישורים חיצוניים

## הערות שוליים

קטגוריה:ציירות גרמניות
קטגוריה:ציירים גרמנים
קטגוריה:ילידות 1781
קטגוריה:נפטרות ב-1864
הוועדה השנייה של העצרת הכללית של האומות המאוחדות

**הוועדה השנייה של העצרת הכללית של האומות המאוחדות** (המוכרת בכינוי "**ועדת הכלכלה והפיננסים**") היא אחת משש הוועדות המרכזיות ב. הוועדה עוסקת בענייני כלכלה גלובלית ופיננסיות עולמית . סדר היום של הוועדה כולל נושאים כגון שאלות של מדיניות מאקרו-כלכלית, מימון פיתוח, פיתוח בר-קיימא, מיגור עוני, פעילויות לקידום פיתוח, פיתוח כלכלי, ביטחון תזונתי, וטכנולוגיות מידע ותקשורת לפיתוח.

הוועדה נפגשת מדי שנה בתחילת אוקטובר ומטרתה לסיים את עבודתה עד סוף נובמבר של אותה שנה. כל 193 המדינות החברות באו"ם יכולות להשתתף בדיוני הוועדה.

## שיטות עבודה
עבודת הוועדה מתחילה בדרך כלל בתחילת אוקטובר ומסתיימת במרבית המקרים בסוף נובמבר, אם כי בדרך כלל ניתנות הרחבות המאפשרות לוועדה להמשיך בעבודתה עד תחילת אמצע דצמבר.
עבודתה מחולקת לשני שלבים עיקריים: השלב הראשון כולל דיונים כללים והשלב השני כולל נקיטת פעולות בנושאים ספציפיים יותר. השלב הראשון (שהוא הדיון הכללי כאמור), נמשך עד שבוע ומתחיל בנאום מרכזי של דובר מוזמן. השלב השני נמשך כארבעה שבועו ובמהלכו מתנהל משא ומתן על טיוטות של הצעות חוק.

הוועדה גם נפגשת מדי שנה בפגישה משותפת עם המועצה הכלכלית והחברתית של הארגון.

## בירו
אלו חברי הבירו המנהל את הוועדה נכון לאוקטובר 2023:

## ראו גם
* הוועדה השלישית של העצרת הכללית של האומות המאוחדות
* הוועדה הרביעית של העצרת הכללית של האומות המאוחדות
* הוועדה השישית של העצרת הכללית של האומות המאוחדות

## הערות שוליים

קטגוריה:האומות המאוחדות: ועדות
אייל דץ

**אייל דץ** (נולד ב-22 ביוני 1982) הוא במאי ויוצר קולנוע תיעודי ישראלי.

## ביוגרפיה
אייל דץ נולד וגדל בראשון לציון.

דץ התחיל את דרכו המקצועית כעיתונאי, בין היתר ככתב וכעורך באתר וואלה וכסגן עורך המגזין Time Out תל אביב.

את סרטו הראשון "עוד" (2017), יצר יחד עם הבמאי ניצן גלעדי . הסרט שודר בערוץ yes דוקו.

סרטו הראשון של דץ כבמאי "אסתיר פניי" (2018), העוסק בסיפור חייו של האדמו"ר מצאנז-קלויזנבורג, שודר בכאן 11 והוקרן בפסטיבלי קולנוע (למשל השתתף בפסטיבל הקולנוע היהודי מיאמי 2018). הסרט היה מועמד לפרס סרט הביכורים הטוב ביותר במסגרת תחרות הקולנוע התיעודי הישראלי.

בשנת 2019 הפיק והיה שותף לכתיבת התסריט של הסרט התיעודי העצמאי "מחר כבר עבר" של הבמאי בועז גולדברג, העוסק בסיפורו של מוזיקאי האינדי צ'רלי מגירה. הסרט הוקרן בהקרנת בכורה עולמית בפסטיבל דוקאביב ובפסטיבלי קולנוע נוספים, בהם פסטיבל הקולנוע הבינלאומי בקראקוב , שם היה הסרט מועמד בקטגוריית הסרט התיעודי המוזיקלי הטוב ביותר. הסרט נרכש לשידור על ידי ערוץ 8.

בשנת 2020 שימש דץ כעורך התוכן של הסדרה התיעודית "סטוריז" של הבמאית ג'ולי שלז. כמו כן, שימש כאחד מיוצרי הסדרה התיעודית "רבנו" של הבמאי אורי גרודר, העוסקת בתולדות חייו של רבי נחמן מברסלב ובהתפתחות של חסידות ברסלב. שתי הסדרות שודרו בכאן 11.

ב-23 בספטמבר 2020 שודר בכאן 11 סרטו השני כבמאי "עשרה ימים באוקטובר", העוסק באירועי אוקטובר 2000 וזכה לביקורות טובות. מבקר הטלוויזיה עינב שיף של ידיעות אחרונות אף הגדיר אותו כמסמך עוצמתי ובמוסף שבעה לילות, הוא תואר כמסמך נוקב וחשוב. הסרט נרכש להפצה בינלאומית על ידי החברה הבריטית .

בשנת 2022 יצר עבור ערוץ הכנסת את הסדרה "שתפו בכל הכוח", העוסקת בהשפעת הרשתות החברתיות על הפוליטיקה הישראלית. תוכני הסדרה ופרקיה צברו במצטבר 427,650 צפיות (נכון לספטמבר 2022) והיא זכתה לביקורות טובות ב"ידיעות אחרונות", ב"ישראל היום", ב"מאקו", ב"וואלה" וב"טיים אאוט".

באפריל 2024 שודר בכאן 11 ״משהו פיקנטי״, סרטו השלישי של דץ כבמאי, על דמותו ופועלו של משה בדש. חודש אחרי כבר צבר הסרט כ-250 אלף צפיות בפלטפורמות הדיגיטליות של כאן 11, והפך לאחד מסרטי הדוקו הנצפים ביותר של הערוץ מאז הקמתו (נכון ל-2026, זכה ל-800 אלף צפיות).

דץ כיהן כחבר הנהלה של הפורום הדוקומנטרי בישראל בשנים 2019 – 2020 ומשמש כשופט בפסטיבל הקולנוע היהודי בירושלים.

דץ מתגורר בתל אביב-יפו.

## קישורים חיצוניים

* 
* 
* 
* 
* Shira Leibowitz Schmidt, ראיון עם אייל דץ במגזין הבינלאומי AMI, April 18, 2018
* 

### מסרטיו
* 
* 
* 
* 

## הערות שוליים

קטגוריה:במאי קולנוע ישראלים
קטגוריה:מפיקי קולנוע ישראלים
קטגוריה:תסריטאי קולנוע ישראלים
קטגוריה:במאי טלוויזיה ישראלים
קטגוריה:תסריטאי טלוויזיה ישראלים
קטגוריה:מפיקי טלוויזיה ישראלים
קטגוריה:תל אביב-יפו: אישים
קטגוריה:סגל Time Out תל אביב
קטגוריה:סגל וואלה!
קטגוריה:סגל תאגיד השידור הישראלי
קטגוריה:ישראלים שנולדו ב-1982
טיריל אקהוף

**טיריל קהמאפנהואג אקהוף** (בנורווגית: **Tiril Kampenhaug Eckhoff**; נולדה ב-21 במאי 1990 בבארום), היא ביאתלטית נורווגית. היא האלופה האולימפית בעלת 5 מדליות מהמשחקים האולימפיים, מהן מדליית זהב אחת מאולימפיאדת סוצ'י (2014). אלופת העולם בעלת 13 מדליות, מהן 9 מדליות זהב. היא בעלת 21 ניצחונות במסגרת סבב גביע העולם.

## קישורים חיצוניים

* 

קטגוריה:ביאתלטיות אולימפיות
קטגוריה:אלופות אולימפיות: ביאתלון
קטגוריה:ביאתלטים באולימפיאדת סוצ'י (2014)
קטגוריה:ביאתלטיות באולימפיאדת פיונגצ'אנג (2018)
קטגוריה:ביאתלטים נורווגים
קטגוריה:זוכות מדליית כסף אולימפית מנורווגיה
קטגוריה:אלופות אולימפיות מנורווגיה
קטגוריה:זוכות מדליית ארד אולימפית מנורווגיה
קטגוריה:זוכות מדליית כסף אולימפית: ביאתלון
קטגוריה:זוכות מדליית ארד אולימפית: ביאתלון
קטגוריה:נורווגיות שנולדו ב-1990
קטגוריה:נורווגים שנולדו ב-1990
2020 במוזמביק

ערך זה מפרט אירועים משנת **[[2020]] ב[[מוזמביק]]**.

## בעלי תפקידים
* נשיא: פיליפה ניוסי
* ראש הממשלה: קרלוש אגושטיניו דו רוזאריו

## אירועים
מתמשך – מגפת הקורונה במוזמביק
* 22 במרץ – מקרה ראשון של קורונה במדינה.
* 28 באפריל – במהלך קרבות עם מורדים תומכי המדינה האסלאמית בצפון המדינה נהרגו 129 מורדים ועשרות אזרחים.
* 25 במאי – מקרה ראשון של מוות מקורונה במדינה.
* 12 באוגוסט – תומכי המדינה האסלאמית כבשו עיירה בצפון המדינה.
* 11 בדצמבר – שר ההגנה של פורטוגל הודיע שמדינתו תשלח כח צבאי למוזמביק לתמיכה בלחימה נגד המדינה האסלמית.
* 31 בדצמבר – מספר מאומתים הגיע ל-18642 מהם 166 נפטרו.

## קישורים חיצוניים

מוזמביק
קטגוריה:שנים במוזמביק
מוזמביק
2020 במולדובה

**[[2020]] ב[[מולדובה]]** היא השנה בה מולדובה ציינה 29 שנים להקמתה.

## בעלי תפקידים
* נשיא – איגור דודון (עד 24 בדצמבר)
* נשיאה – מאיה סנדו (החל מ-24 בדצמבר)
* ראש הממשלה – יון צ'יקו (עד 31 בדצמבר)
* ראש הממשלה – אאורליו צ'וקוי (ממלא מקום מ-31 בדצמבר)
* ראש הפרלמנט – זינאידה גרצ'אני

## אירועים
* 7 במרץ – מקרה ראשון של קורונה במולדובה.
* 17 במרץ – הכרזת מצב חרום
* 18 במרץ – מקרה ראשון של מוות מקורונה במולדובה.
* 1 בנובמבר – הבחירות לנשיאות, אף מועמד לא זכה ב-50% מהקולות. 
* 15 בנובמבר – הבחירות לנשיאות, סיבוב שני בו מאיה סנדו זכתה ב-57.4% מהקולות.
* 24 בדצמבר – מאיה סנדו נכנסה לתפקיד נשיא מולדובה.
* 31 בדצמבר – מספר מאומתים הגיע ל-144,818 מהם 2,985 נפטרו.

## קישורים חיצוניים

## הערות שוליים

מולדובה
קטגוריה:שנים במולדובה
מולדובה
מתאם אינטימיות

**מְתָאֵם אינטימיות** הוא איש צוות שמבטיח את רווחתם של שחקנים המשתתפים בסצנות מין או בסצנות אינטימיות אחרות בהפקת תיאטרון, קולנוע וטלוויזיה.

## תפקיד
על פי Intimacy Directors International, ארגון ללא מטרות רווח שהוקם בשנת 2016 על ידי אלישיה רודיס  שמייעץ לו, מתאם אינטימיות צפוי להבטיח כי:
* כל הצוות והשחקנים מודעים להקשר של האינטימיות כחלק מהסיפור
* ישנה תקשורת בין המשתתפים אודות האינטימיות ויש דרכים לדיווח על הטרדה
* השחקנים מסכימים באופן שוטף לכל הסצנות האינטימיות
* כל הסצנות האינטימיות מבוצעות על פי כוריאוגרפיה שהוסכם עליה בעבר
* השחקנים מוזמנים לסמן את הסוף של כל סצנה אינטימית ברגע לאות על החזרה לאינטראקציה בחיים האמיתיים

אין לבלבל בין תפקיד רכז האינטימיות לבין תפקידו של "כוריאוגרף אינטימיות", המתמחה בטכניקות של הצבת סצנות אינטימיות.

## היסטוריה
הביקוש לתפקיד גבר בתעשיית הבידור האמריקנית לאחר שב-2017 התגלה כי מפיק הקולנוע הארווי ויינסטין הואשם באונס והטרדה מינית של עשרות נשים במהלך עבודתו. צמיחת תנועת Me Too הדגישה את האופי השגרתי של הטרדות מיניות והתנהלות לא נכונה בתעשייה לעיתים קרובות. שחקנים כמו אמילי מיד  החלו לדרוש אמצעי הגנה מקצועיים לרווחתם על הסט, וציינו כי בהתחשב במבנה הכוח בהפקה, שחקנים (צעירים במיוחד, חסרי ניסיון) עשויים שלא להרגיש מסוגלים לדבר עם במאים, אנשי צוות או שחקנים אחרים התעלמו מהסכמתם או מהסכמים קודמים בנוגע לסצנות אינטימיות. בשנת 2017, סוכנות הכישרונות הלונדונית Carey Dodd Associates התמודדה עם קמפיין לסטנדרט בתעשייה בטיפול בסצנות של אינטימיות באמצעות הנחיות שפותחו על ידי איטה אובראיין .

באוקטובר 2018 אימצה רשת הטלוויזיה HBO מדיניות של רכזי אינטימיות בכל הסדרות והסרטים שלה עם סצנות אינטימיות. רכזי אינטימיות וסדנת אינטימיות המלמדת שיטות עבודה מומלצות לסצנות אינטימיות החלו לשמש גם בתיאטראות בלונדון החל משנת 2018.

בינואר 2019 החלה נטפליקס לשדר את הסדרה "חינוך מיני", ההפקה הראשונה שלה שבה הועסקה רכזת אינטימיות, איטה אובראיין.

## קישורים חיצוניים
* 
* 
* 
* 

* 


## הערות שוליים

קטגוריה:מקצועות בתעשיית הקולנוע
קטגוריה:מקצועות בתעשיית הטלוויזיה
קטגוריה:מיניות
השחור החדש יותר

**השחור החדש יותר** הוא אלבומו השני של המוזיקאי והזמר גיא מזיג אשר יצא ב-19 בפברואר 2021.

האלבום כולל, בדומה לקודמו "השחור החדש", חידוש לשיר מלהקת הדורבנים: "קרן" מהאלבום "אחד אחרי השני".

## רקע וסגנון
הסינגל הראשון שיצא מן האלבום הוא "Dancing all the way" שיצא ב-23 לאוגוסט 2018. נוסף על כך יצאו הסינגלים "אנחנו" ו"כמה אני אוהב אותך" שיצאו בתאריכים 11 באפריל 2019 ו-14 במאי 2020 בהתאמה.

הסגנון באלבום מגוון יותר מהאלבום הקודם. מלבד שירי פאנק/דיסקו ("כמה אני אוהב אותך", "כיף לי איתה"), האלבום כולל גם פאנק שורשי ("Dancing all the way"). בנוסף על כך האלבום כולל אלמנטים מזרחיים ("קרן") ושיר פאנק רוק ("אנחנו"). שיר נוסף באלבום הוא "The Funky Zachen", שיר פאנק היפ הופ קומי בהשתתפות הקומיקאי מריאנו אידלמן העוסק באלטע זאכן. השירים "בעולם כזה" בסגנון הקאנטרי ו"בא אלייך בלילה" הם שירים שקטים יותר משאר האלבום, העוסקים במצב המדיני ובמסע מוזיקלי בהתאמה. הרצועה "Preaching" מדמה הטפה בכנסייה לגבי שימור העולם. הרצועה "Funky Zachen Jam" היא עיבוד אחר של הפזמון של הרצועה "The Funky Zachen". שתי רצועות הבונוס באלבום הן "רואים רחוק רואים שקוף" ו"כלים שלובים", שנלקחו מהפרויקטים "פסקול 70" של ECO99 FM וחגיגות יום 70 לגידי גוב בגלגלצ, בהתאמה.

## רשימת שירים

## קישורים חיצוניים

קטגוריה:אלבומים בעברית
קטגוריה:אלבומי גיא מזיג
ברמינגהאם בולטס

**ברמינגהאם בולטס** (באנגלית: **Birmingham Bullets**) הייתה קבוצת כדורסל אנגלית מהעיר ברמינגהאם.

## המועדון
ברמינגהם בולטס הייתה קבוצת כדורסל מקצוענית בריטית מברמינגהאם, אנגליה שהתמודדה בליגת העל הבריטית בכדורסל.

### השנים הראשונות
המועדון נוסד בשנת 1974 בשם קובנטרי גרנווד לפני שעבר לברמינגהם בשנת 1980 כחלק מהסכם החסות של הקבוצה עם פיאט.

### השנים המוצלחות
הבולטס זכו להצלחה מסוימת ב-BBL, בעיקר בסוף שנות ה-90 ובתחילת שנות האלפיים, כולל זכייה בפלייאוף ב-1996 וב-1998. הם גם השיגו את אליפות הליגה במקום השני ב-1998 והיו במקום השני בפלייאוף 2000 ובגביע 2002.

### הפירוק
בשנים האחרונות לקיומו נאבק המועדון גם על המגרש וגם מחוצה לו. המועדון פרש רשמית מליגת העל הבריטית בקיץ 2006 וזמן קצר לאחר מכן פורק. בשנים שלאחר מכן ניסו קבוצות נוספות מהעיר, ברמינגהאם פנתרס (2007–2008) וברמינגהאם נייטס (2013–2014), לשרוד בליגת העל הבריטית ללא הצלחה.

## שחקני עבר מפורסמים
*  קלייב אלן
*  ג'ף בונדס
*   טוני דורסי
*   רוב פטרנוסטרו

קטגוריה:ברמינגהאם: מועדוני כדורגל
נונאטאקי טריו

**נונאטאקי טריו** (באנגלית: **Trio Nunataks**; מילולית: "נונאטאקי השלישייה" או "שלושת הנונאטאקים") הם קבוצה של שלושה נונאטאקים גדולים, בהרי הנסיך אלברט, באזור חוף סקוט של ארץ ויקטוריה, שבאנטארקטיקה.

הנונאטאקים ממוקמים על רמת הקוטב, והם סמוכים מאוד זה לזה.

הנונאטאקים ממוקמים בצידו הדרומי של קרחון דייוויד, בסמוך ממערבית לקצהו של קרחון הולינגסוורת'.

## היסטוריה
### מקור השם

שמם של הנונאטאקים ניתן להם על ידי המחלקה הדרומית (the Southern Party), של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963.

השם הוא תיאורי.

## קישורים חיצוניים
* נונאטאקי טריו באתר הסקר הגאולוגי של ארצות הברית
* נונאטאקי טריו באתר הגאזט האנטארקטי של ממשלת אוסטרליה
* נונאטאקי טריו באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נונאטאקי טריו
* נתוני שקיעת/זריחת שמש/ירח עדכניים עבור נונאטאקי טריו
* מזג אוויר נוכחי עדכני בנונאטאקי טריו
** תחזית מזג אוויר עדכנית ארוכת טווח עבור נונאטאקי טריו
** נתוני מזג אוויר היסטוריים עבור נונאטאקי טריו
** סטטיסטיקות מזג אוויר עבור נונאטאקי טריו

## הערות שוליים

טריו
טריו
ליאת אשורי

**ליאת אשורי** (נולדה בשנת 1974) היא סטייליסטית ישראלית.

## ביוגרפיה
אשורי גדלה בראשון לציון, בת לאב מתעשיית האלומיניום ואם עקרת בית. לאחר שירותה הצבאי, עברה לגור בתל אביב.

ב-2004 השתתפה בהפקת הקליפ לשיר "שירת הסטיקר" של הדג נחש ובהמשך עבדה עם חברת "טדי יזמות והפקות", חברת החדשות וחברות אופנה.

בתל אביב, היא עבדה שבע שנים אצל מעצב התלבושות דני בר-שי. בסטודיו הכירה את הסטייליסט גל אפל שהיה לשותפה ובן זוגה.

אשורי הקימה עם אפל את המותג המשותף "גא.לא" שנקרא על ראשי התיבות של שניהם ותחתיו עבדו והפיקו תלבושות לתוכניות טלוויזיה רבות בערוץ 2 וערוץ 10. היא הייתה הסטייליסטית והמלבישה הראשית בכל עשר העונות של "כוכב נולד", ארבע עונות של "מה נסגר?" עם רועי בר-נתן, "גב האומה", "משחק מכור" ו"נולד לרקוד". היא הובילה גם את צוות ההלבשה בתוכניות של "מה קשור" ובהן "עם סגולה", "הישראלים", והתכנית שלהם ב-HOT3. בנוסף, עיצבה קולקציית תכשיטים לחברת שורוס תכשיטנים וקולקציית נעליים לרשת סקופ.

בנוסף על עבודתה בתוכניות טלוויזיה, היא מרצה באקדמיה לעיצוב fa29 בראשון לציון.

## חיים אישיים
אשורי הייתה בזוגיות בת 8 שנים עם גל אפל מתוכה היו נשואים במשך 7 חודשים. ב-2013 הכירה את אסי נקדאי, בעליו של הבר "סליפרס" ונישאה לו אחרי שנתיים של היכרות. אשורי פרסמה כי עברה טיפולי פוריות במשך 4 שנים עד לכניסתה להיריון וב-2019, נולדה בתה. השניים נפרדו ביוני 2024.

## קישורים חיצוניים

* 
* 
* 

## הערות שוליים

קטגוריה:סגל קשת
קטגוריה:סטייליסטיות ישראליות
פרדיננד בקר

**יוזף פרדיננד בקר** (גרמנית: **Joseph Ferdinand Becker**; 2 ביולי 1846 – 21 באוגוסט 1877) היה צייר גרמני במאה ה-19, שצייר דיוקנאות של קדושים וסצנות מאגדות.

## ביוגרפיה
אביו של פרדיננד בקר ניהל את הפונדק "Zum golden Stern" בכפר ריינהסן גונסנהיים ליד מיינץ. יום אחד כאשר פרדיננד היה בן ארבע צייר סצנת צייד על קיר הפונדק עם גיר, אורח שהיה חובב אמנות מאוד התרשם מציורו של הילד.

לאחר שסיים את בית הספר היסודי בשנת 1860, רצה פרדיננד להתאמן בציור, אך אביו מנע ממנו לעשות זאת, מכיוון שהחזיק בתוקף בדעה: "הבן שלי לא יכול להתפרנס מציור." פרדיננד הצעיר מצא עבודה בהעמסת קרונות עם אבנים ולפרוק אותן ביעדן. אבל בלילה הוא צייר בסתר בחדרו.
ממוזער|310x310 פיקסלים|Die Rolandsknappen
הצייר אוגוסט גוסטב לזינסקי, שעבד על כנסיות במיינץ בשנות ה-60 של המאה ה-19, זיהה לבסוף את כישרונו האמנותי של פרדיננד בקר והכשיר אותו. בין השנים 1865 עד 1868 שיקם לזינסקי את כנסיית הקהילה של מיינץ סנט איגנאז יחד עם תלמידו בקר. לאחר שהתרשם מאומנותו של בקר, הפנה לזינסקי את הצייר הצעיר להשתלמויות אצל פרופסור אדוארד פון שטיינלה בפרנקפורט. פרדיננד בקר שהה בלימודים שם מ-19 בנובמבר 1868 עד 30 באפריל 1877 ורוב יצירותיו נוצרו בתקופה זו.

הציור הידוע ביותר שלו הוא Die Rolandsknappen, ציור צבעי מים שהתפרסם באמצעות תערוכות בפרנקפורט, ברלין וגונסנהיים והיה פופולרי מאוד בכל מקום. יחד עם העירייה, האגודה לאמנות מיינץ רכשה תמונה זו תמורת 4,000 מארק. היא נמצא באחזקות של מוזיאון הארץ של מיינץ כעדות לתנועת הנצרתיים.

פרדיננד בקר, שהיה ידוע בחוגי האמנות קיבל הזמנה לשתי יצירות גדולות יותר מסוחר אמנות במינכן. בסוף אפריל 1877 נסע למינכן, שם התחיל את לימודיו בטבע לביצוע משימה זו בחודשים הבאים.

בתחילת אוגוסט 1877 חלה במחלה קשה ואושפז לבית חולים במינכן. שם בתחילה בריאותו השתפרה, אך לאחר מכן התדרדרה באופן דרסטי תוך זמן קצר.

פרדיננד בקר נפטר מטיפוס במינכן ב-21 באוגוסט 1877. גופתו הועברה למקום הולדתו ונקברה בבית העלמין הישן בגונסנהיים.

במיינץ-גונסנהיים נקרא רחוב ובית ספר על שם פרדיננד בקר.

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1846
קטגוריה:גרמנים שנפטרו ב-1877
ג'נבאי גרנסה

**ג'נבאי גרנסה** (בצרפתית: **Jinbei Granse**) היא מכונית מסחרית מתוצרת יצרנית הרכב הסינית **Jinbei**  (בסינית: **華頌**), אשר מיוצרת משנת 2002 בסין.

**Jinbei** הוקמה בשותפות מיזם משותף בין **Brilliance Auto**  (51%) ויצרנית הרכב הצרפתית רנו (49%) בדצמבר 2017. עד 2017 **Jinbei** נשלטה על ידי **Shenyang Brilliance Jinbei Automotive** שהייתה חברת בת של **Brilliance**.

## סדרות "ג'נבאי גרנסה"
* סדרה ראשונה – יוצרה בין השנים 2002–2005. הסדרה מבוססת על דגם "Toyota HiAce" , דור רביעי שיוצר בין השנים 2004–1989, מתוצרת יצרנית הרכב היפנית טויוטה ברישיון
* סדרה שנייה – לאחר מתיחת פנים ראשונה (שם קוד: SY6470) – יוצר בין השנים 2005–2009.
* סדרה שלישית – לאחר מתיחת פנים שנייה סדרה שלישית הקרויה "Jinbei Granse 3" – מיוצרת משנת 2009–הווה.
* סדרה רביעית – לאחר מתיחת פנים שלישית שכללה שינוי יסודי של הדגם מלפנים ומאחור – מיוצרת משנת 2014–הווה.

## גרסאות
* מסחרית.
* מיניבוס.
* אמבולנס.
* ניידת משטרה.

## תמונות

קובץ:Jinbei Granse 001.jpg | דגם "ג'נבאי גרנסה"
קובץ:Jinbei Granse 002.jpg | דגם "ג'נבאי גרנסה"
קובץ:Jinbei Granse LWB China 2013-03-01.jpg | דגם "ג'נבאי גרנסה"
קובץ:Our Vehicle in China.jpg | דגם "ג'נבאי גרנסה"
קובץ:Jinbei Kuaiyun 001.jpg | דגם "ג'נבאי גרנסה"
קובץ:Jinbei Kuaiyun 002.jpg | דגם "ג'נבאי גרנסה"
קובץ:Jinbei Granse facelift rear.jpg | דגם "ג'נבאי גרנסה"


קובץ:Jinbei Granse LWB facelift III Ambulance China 2016-04-01.jpg | דגם "ג'נבאי גרנסה" - אמבולנס
קובץ:Police van near Yuhe Square.JPG | דגם "ג'נבאי גרנסה" - ניידת משטרה


## ראו גם
* Jinbei F50
* ג'נבאי 750
* ג'נבאי S70
* ג'נבאי האקסינג X30
* ג'נבאי קונקט

## קישורים חיצוניים

* 
* אתר היצרן

## הערות שוליים

קטגוריה:מכוניות מסחריות
קטגוריה:מיניבוסים
קטגוריה:דגמי מכוניות שהושקו ב-2002
קטגוריה:כלי רכב המיוצרים בסין
מוחמד כנעאן (כדורגלן)

**מוחמד "חמודי" כַּנעאן** (בערבית: **محمد كنعان**; נולד ב-14 בינואר 2000) הוא כדורגלן ערבי-ישראלי המשחק בעמדת הקשר ההתקפי בהפועל באר שבע מליגת העל ובנבחרת ישראל.

## קריירת מועדונים
מוחמד כנעאן נולד במג'ד אל-כרום, ישראל, למשפחה ערבית-מוסלמית. החל את דרכו בקבוצת הילדים של מועדון ספורט מג'דל כרום אשר הייתה הקבוצה של עיר מגוריו. בגיל 11 עבר לשחק בקבוצת הילדים של מכבי חיפה. כנעאן היה שחקן מרכזי בקבוצות הנוער של המועדון והרבה לשחק. הוא כבש 40 שערים בארבע עונות בקבוצות הנוער השונות של המועדון.

ב-18 ביולי 2018, חתם כנעאן במ.ס. אשדוד לחמש עונות. הוא שיחק בנוער של המועדון אך לסירוגין שותף גם בקבוצה הבוגרת. את משחק הבכורה שלו בבוגרים ערך כנעאן ב-20 בדצמבר אותה שנה, במשחק הגביע נגד הפועל רמת גן, בו עלה כמחליף בדקה ה-79 ואשדוד ניצחה 0–2. שישה ימים לאחר מכן, ערך כנעאן את משחקו הראשון בליגה במהלך ההפסד 0–1 לקבוצת נעוריו, מכבי חיפה, כשעלה כמחליף בדקה ה-67. סך הכל בעונת 2018/2019 שיחק שני משחקי ליגה ומשחק גביע אחד, ובקבוצת הנוער שיחק 18 משחקי ליגה בהם כבש 5 שערים והוסיף הופעה בגביע המדינה לנוער. החל מעונת 2019/2020, שיחק כנעאן רק בקבוצה הבוגרת של המועדון. ב-3 בנובמבר 2019, כבש כנעאן את שער הבכורה שלו בבוגרים בדקה ה-51 לאחר שעלה כמחליף בדקה ה-46 במהלך המשחק נגד סקציה נס ציונה שנגמר בשוויון 2–2. בעונה זו שיחק כנעאן 31 משחקים בכל המסגרות בהם כבש 5 שערים.

ב-21 ביוני 2025 חתם כנעאן לארבע שנים בהפועל באר שבע.

## קריירה בינלאומית
שיחק החל מבנבחרות נערים ב' של ישראל עד גיל 16. בשנת 2019 זומן לסגל נבחרת הנוער של ישראל עד גיל 19, ושיחק במדיה במסגרת מוקדמות אליפות אירופה לנבחרות נוער עד גיל 19. כנעאן רשם במדי נבחרת הנוער 22 הופעות במסגרות השונות וכבש חמישה שערים. הוא זומן באותה שנה גם לנבחרת הצעירה עד גיל 21 במסגרת מוקדמות יורו 2021 לנבחרות צעירות. הוא שיחק נגד נבחרות ספרד ומונטנגרו, כששני המשחקים נגמרו בתיקו 1–1 ותיקו 0–0, בהתאמה.

ב-18 במרץ 2021 זומן לראשונה גם לסגל נבחרת ישראל הבוגרת, על-ידי המאמן האוסטרי וילי רוטנשיינר, לקראת שלושת משחקיה מול דנמרק, מול סקוטלנד ומול מולדובה, במסגרת מוקדמות מונדיאל 2022. ב-20 בנובמבר 2022 ערך את הופעת הבכורה שלו בבוגרים של הנבחרת, כשנכנס כמחליף במחצית השנייה במשחק הידידות מול קפריסין שהסתיים בהפסד ביתי לישראל 2–3.

## תארים
**[[הפועל באר שבע]]**
* אלוף האלופים: 2025

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:כדורגלנים ערבים ישראלים
קטגוריה:קשרי כדורגל ישראלים
קטגוריה:כדורגלני מועדון ספורט אשדוד
קטגוריה:מג'ד אל-כרום: כדורגלנים
קטגוריה:כדורגלני נבחרת ישראל
קטגוריה:מוסלמים
קטגוריה:ישראלים שנולדו ב-2000
יוקלה

**יוקלה** (באנגלית: **Eucla**) היא עיירה באוסטרליה המערבית.

## גאוגרפיה
יוקלה נמצאת בגבול אוסטרליה הדרומית–אוסטרליה המערבית, כ-1,233 ק"מ מבירת אוסטרליה המערבית, פרת', וכ-1,920 ק"מ מבירת אוסטרליה, קנברה. בנוסף, באזור העיירה נמצאים הפארק הלאומי יוקלה  ומערת אברקור.

## אקלים

## תנועה ותחבורה
העיירה נמצאת ליד כביש אייר  ומעבר יוקלה.

## קישורים חיצוניים

## הערות שוליים

קטגוריה:אוסטרליה המערבית: יישובים
ערים לפי צפיפות אוכלוסייה

זו **רשימה של ערים ברחבי העולם לפי צפיפות אוכלוסייתן**. האוכלוסייה, צפיפות האוכלוסין ושטח הקרקע של הערים המוצגות, מבוססות על נתוני העיר עצמה, והגבולות המוגדרים שלה. צפיפות האוכלוסין ברשימה מבוססת על המספר הממוצע של אנשים החיים בקילומטר רבוע. רשימה זו אינה מתייחסת לאוכלוסייה, צפיפות האוכלוסין או שטח הקרקע של המטרופולין או האזור העירוני שמסביב לעיר, וגם לא למחוזות מסוימים באף אחת מהערים המפורטות.

## ערים לפי צפיפות אוכלוסין
[שמאל|ממוזער|225x225 פיקסלים| [מנילה, הפיליפינים]]
[שמאל|ממוזער|225x225 פיקסלים| [דאקה, בנגלדש]]
[שמאל|ממוזער|225x225 פיקסלים| לבאלואה-פרט, [צרפת]]
[טקסט=|ממוזער|225x225 פיקסלים| [קולקטה, הודו]]
[ממוזער|225x225 פיקסלים| גוטנברג, [ניו ג'רזי, ארצות הברית]]
[שמאל|ממוזער|225x225 פיקסלים| העיר [מאלה, האיים המלדיביים]]
[שמאל|ממוזער|232x232 פיקסלים| [פריז, צרפת]]
[שמאל|ממוזער|225x225 פיקסלים| [קולומבו, סרי לנקה]]
[שמאל|ממוזער|225x225 פיקסלים| [בני ברק, ישראל]]

## ראו גם
* רשימת הערים הגדולות בעולם
* רשימת מדינות לפי אוכלוסייה, שטח צפיפות ועוד

## קישורים חיצוניים
* הערים הצפופות בעולם: פורבס 2007
* הערים הצפופות בעולם: פורבס 2006

## הערות שוליים

קטגוריה:ערים
ערים לפי צפיפות אוכלוסייה
קרחון הולינגסוורת'

**קרחון הולינגסוורת**' (באנגלית: **Hollingsworth Glacier**) הוא קרחון בארץ ויקטוריה, שבאנטארקטיקה.

חלקו של הקרחון מצוי בשטח חסות רוס.

הקרחון הוא קרחון רחב, בעל שיפוע נמוך.

הקרחון מנקז את האזור שממזרח לגבעות רייקר.

הקרחון זורם לכיוון צפון - מזרח, ונשפך אל קרחון דייוויד בסמוך ממזרח לנונאטאקי טריו.

## היסטוריה
### גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1956–1962.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של ג'רי ל. הולינגסוורת' (Jerry L. Hollingsworth), שהיה מטאורולוג בעונת החורף האנטארקטי בתחנת הקוטב הדרומי (תחנת אמונדסן סקוט) בשנת 1966.

## קישורים חיצוניים
* קרחון הולינגסוורת' באתר הסקר הגאולוגי של ארצות הברית
* קרחון הולינגסוורת' באתר הגאזט האנטארקטי של ממשלת אוסטרליה
* קרחון הולינגסוורת' באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מקרחון הולינגסוורת' לאתרים סמוכים

## הערות שוליים

הולינגסוורת'
הבחירות לנשיאות איראן 2021

**הבחירות לנשיאות איראן 2021** התקיימו ב-18 ביוני 2021, זו מערכת הבחירות השלוש עשרה לתפקיד נשיא איראן, התפקיד השני בחשיבותו במדינה לאחר המנהיג העליון באיראן והתפקיד החשוב ביותר הנבחר על ידי הציבור האיראני.

בבחירות ניצח איש הדת והשופט אבראהים ראיסי, לאחר שגרף כ-62% מהקולות בבחירות.

## שיטת הבחירות
הנשיא צריך להיבחר ברוב של מעל 50 אחוזים מקולות המצביעים. לעיתים קרובות, בשל מספר המועמדים הרב, יש צורך בסבב בחירות נוסף כדי להכריע את הבחירות. אורך כהונת הנשיא הוא ארבע שנים, ובסיומן הוא יכול להיבחר רק לעוד קדנציה אחת. עם בחירת הנשיא הוא הופך לראש המועצה לביטחון לאומי (אך הדמות החזקה בגוף זה הוא מזכיר המועצה) וראש המועצה למהפכה חברתית, שאחראית להפיץ את רעיון המהפכה האסלאמית ברחבי העולם באמצעות תעמולה.

### כשירות

הדרישות בהם צריכים לעמוד המועמדים לנשיאות:

# המועמד צריך להיות ממוצא איראני, בעל אזרחות איראנית.
# על המועמד להיות מוסלמי שיעי תריסרי, אדוק ואמין.
# המועמד צריך להיות דמות פוליטית מוכרת.
# המועמד הוא בן גיל 25–75.
# למועמד אין תיק פלילי.
# המועמד לא שירת בממשל בתקופת השאה.
# המועמד צריך להיות נאמן לרעיון הרפובליקה האסלאמית.

נשים שמציגות את מועמדותן אף פעם לא עברו את הסינון שמבצעת מועצת שומרי החוקה מדי מערכת בחירות וזאת על אף שבמספר הזדמנויות נטען כי איסור שכזה נוגד את החוקה האיראנית.

### מועמדים
ב-25 במאי 2021 פרסמה מועצת שומרי החוקה את שמות שבעת המועמדים המאושרים להתמודדות:
* אמיר חוסיין רזיזאדה - בן 50. נציג מחוז משהד וקלאת בפרלמנט של איראן מאז 2008.
* עבד אל-נאצר חמאתי - בן 65. נגיד הבנק המרכזי של איראן לפני התמודדותו לנשיאות, ולפני כן שגריר איראן בסין.
* אבראהים ראיסי - בן 60. איש דת בכיר, נשיא בית המשפט העליון באיראן וחבר מועצת המומחים האיראנית. לשעבר התובע הכללי באיראן וסגן נשיא בבית המשפט המחוזי.
* מוחסן רזאי - בן 66. מזכיר המועצה האיראנית לאבטחת אינטרס המשטר. קצין צבא בכיר לשעבר.

**פרשו**:
* סעיד ג'לילי - בן 55. היה חבר המועצה העליונה לביטחון לאומי מ-2007 עד 2013. פרש ב-16 ביוני 2021.
* עלי רזא זאכאני - בן 56. חבר הפרלמנט של איראן מטעם מחוז קום. ראש זרוע המחקר בפרלמנט האיראני. התמודד ב-2013 וב-2017 לתפקיד הנשיא, אך נפסל על ידי מועצת שומרי החוקה. פרש ב-16 ביוני.
* מוחסן מהרליזאדה - בן 64. מושל מחוז אספהאן לשעבר. מסגני הנשיא והמנהל של אגודת הספורט הלאומית בתקופת כהונתו של ח'אתמי. היה גם מושל מחוז ח'וראסאן. אזרבייג'ני במוצאו, והרפורמיסט היחיד מהמועמדים. פרש ב-16 ביוני 2021.

## קישורים חיצוניים

* 
*

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
איראן
2021
קטגוריה:2021 באיראן
קטגוריה:אבראהים ראיסי
אוגוסט גוסטב לזינסקי

**אוגוסט גוסטב לזינסקי** (בגרמנית: **August Gustav Lasinsky** ; 27 באוקטובר 1811 – 24 ביולי 1870) היה צייר של התקופה הרומנטית הגרמנית. הוא נודע בזכות ציורי הקיר שלו בכנסיות קתוליות בריינלנד.

## ביוגרפיה
אוגוסט לזינסקי ואחיו הבכור יוהאן אדולף לזינסקי, היו ציירי נוף וארכיטקטורה ידועים של הרומנטיקה באזור הריין. הם הגיעו מהאצולה הפולנית והגרמנית הישנה. האב פרידריך קרל היה גזבר בחצר המלוכה של סטניסלוס השני אוגוסט פוניאטובסקי בוורשה והגיע לגרמניה כפליט מהמהפכה.

בשנת 1809 הוא היה "גובה מיסים עקיפים" של קנטון סימרן במחלקת ריין-מוזל הצרפתית. האם הייתה המשוררת אנה מריה לזינסקי, אחייניתו הגדולה של סגן הקנצלר של דוכסות יוליך-ברג, גאורג יוזף פרייהר פון קנאפ.

את הכשרתו הראשונה כצייר קיבל מאחיו הבכור יוהאן אדולף, וגם מהצייר סימון מייסטר. בשנת 1830 למד אצל וילהלם פרידריך פון שדו באקדמיה של דיסלדורף, בשנת 1836 עבר למכון סטדל לאמנות בפרנקפורט והיה תלמידו של פיליפ פייט. בשנת 1844 עבר לאמונה הקתולית והשתייך לקבוצת הקתולים הפוליטית סביב אוגוסט רייכנספרגר, שאותו הכיר ככל הנראה מקובלנץ ותמך במחויבות להשלמת קתדרלת קלן.

בקיץ 1852, נפוצה שמועה שלזינסקי ניהל רומן עם אמילי מרקס בזמן שצייר ציורי קיר עבור סנט גאנגולף בטריר.

## יצירה
לזינסקי התחיל בציור פורטרטים ונוף. לאחר המעבר לקתוליות התמסר בעיקר לנושאים דתיים וקיבל הזמנות בין היתר לציורי קיר. בקפלת "קרויצ'ן" בטריר (1845/46, שוחזרה בשנת 2008), בכנסיית העיר הקתולית סנט גאנגולף (1849/51, שוחזרה בשנת 1980), סנט יוזף באלזי (1860).

בשנת 1841 הוא עבד על שחזור והוספה של ציורי קיר בקתדרלת קלן שעדיין לא הייתה גמורה. לפיכך הוא משך את תשומת לבו של המלך פרידריך וילהלם הרביעי מפרוסיה, שהזמין אותו בשנת 1844 ליצירת ציורי קיר היסטוריים על ההיסטוריה של משפחת הוהנצולרן וויטלסבאך על חזית טירת סטולצנפלס המחודשת מול הריין.

עבודות רבות של לזינסקי הושמדו או הוסרו במהלך שיפוצים מאוחרים יותר בכנסייה. בסנט מנאס בקובלנץ-סטולצנפלס או בסנט קיליאן במיינץ-קוסטהיים. הם נשמרים רק באוסף הגרפי של לנדסמוזיאון מיינץ כציורי טיוטה או עותקים.

הדוגמה הידועה ביותר לכך היא הציור שהוסר בקתדרלת מיינץ בשנת 1925/28, אותו התחיל פיליפ פייט הזקן לעשות בשנת 1861 ותלמידיו לזיניסקי ויוזף אנטון סתגסט סיימו מטיוטות. 

## גלריה

File:August Gustav Lasinsky Johanna von Orléans in der Schlacht.jpg

File:III0067 01.JPG

File:Lasinsky Glückliche Heimkehr.jpg

File:Trier St. Gangolf BW 2.jpg


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1811
קטגוריה:גרמנים שנפטרו ב-1870
My Own Soul's Warning

**My Own Soul's Warning** הוא שיר של להקת הרוק האמריקאית הקילרס, מתוך אלבום האולפן השישי שלה, Imploding the Mirage. הוא יצא ב-17 ביוני 2020.

## קליפים
שני קליפים נוצרו לשיר. הקליפ הראשון, שעלה ליוטיוב ב-16 ביולי 2020, הוא הצצה לסרט קצר שקשור לאלבום של הקילרס, Imploding the Mirage.

הקליפ השני, שביים מייקל הילי, עלה ליוטיוב ב-20 באוגוסט 2020, קצת יותר מחודש לאחר שעלה הקליפ הראשון. הוא מציג את הסולן ברנדון פלאוורס והמתופף רוני ונוצ'י ג'וניור, יוצאים לטיול בטנדר דרך שדות תירס ויערות מכוסים בשלג.

## מיקומי שיא

## קישורים חיצוניים

קטגוריה:הקילרס
קטגוריה:שירים באנגלית
קטגוריה:סינגלים בהוצאת איילנד רקורדס
אנדרטה לקרבנות היהודים (פץ')

**האנדרטה לקורבנות היהודים** בעיר פץ' (בהונגרית: **Zsidó mártírok emlékműve**) ממוקמת בסמוך לתחנת הרכבת של העיר פץ'. היא הוקמה בשנת 2010 ביוזמה אזרחית לזכר הקורבנות היהודים שגורשו מהעיר ונרצחו בשואה במהלך מלחמת העולם השנייה.

## הגירוש
המספר הכולל של המגורשים מפץ' לאושוויץ ב-4 ביולי 1944 נע בין 3,400 לבין 3,600. מספר יהודי פץ' – מתוארך לשנת 1900 – כלומר לתחילת המאה ה-20 הגיע ל-10 אחוזים מכלל האוכלוסייה בעיר. כמעט 90 אחוזים מהמגורשים לאושוויץ לא חזרו. יומיים לאחר הגירוש, ב־6 ביולי 1944, יצאו 1,170 יהודים מגטו מוהאץ' ו-1,180 יהודים מגטו בוניהד לאותם מחנות מוות בפולין. כל יום ראשון הראשון ביולי מאז 1946 הוא יום הזיכרון לחללי מחנות ההשמדה מפץ'.

## קרן זיכרון
"קרן הזיכרון של פץ'" אספה מתרומות את 12 מיליון הפורינט, עלות הקמת האנדרטה. הפסל, שתוכנן על ידי האמן גאבור אילה, מסמל את התחנה האחרונה, את פתח קרון הרכבת אליה נכנסו וממנו יצאו. על האנדרטה היצוקה מבטון ומצופה בגרניט, צלליות הדמויות האנושיות החתוכות מסמלות את הקורבנות שעזבו את הרכבת כדי להשאיר את החלל מאחור. האנדרטה נחנכה ב-4 ביולי 2010 בהשתתפות שני הנשיאים משותפים של העמותה היהודית-נוצרית, ד"ר יוז'ף שווייצר שהיה הרב הראשי של פץ' וד"ר הארכיבישוף אסטריק וארסגי, ראש מנזר פאנונהאלמה.

## קישורים חיצוניים
* האנדרטה וצילומים מזוויות שונות
* האנדרטה
* מאמר בעיתון של פץ' על חנוכת האנדרטה 

## הערות שוליים

פץ'
קטגוריה:זיכרון שואת יהודי הונגריה
קטגוריה:הונגריה: מבנים
קלאוס קונראד (נוירולוג)

**קלאוס קונראד** (; 19 ביוני 1905, ליברץ – 5 במאי 1961, גטינגן) היה נוירולוג ופסיכיאטר גרמני בעל תרומות חשובות לנוירופסיכולוגיה ופסיכופתולוגיה. הוא הצטרף למפלגה הנאצית (NSDAP) בשנת 1940. הוא היה ידוע בעיקר כפרופסור לפסיכיאטריה ונוירולוגיה, ומנהל בית החולים הפסיכיאטרי האוניברסיטאי בגטינגן משנת 1958 ועד מותו.

## ביוגרפיה
קלאוס קונראד נולד בליברץ כבנו של הכלכלן אוטו קונראד. כשהיה בן ארבע עברה משפחתו לווינה. לאחר שלמד בבית הספר לדקדוק ההומניסטי, החליט ללמוד רפואה ועבר את הבחינות בשנת 1929. הוא החל את דרכו בקליניקה בווינה בהנהלת אוטו פוטזל והמשיך במרפאה הפסיכיאטרית במגדבורג. לאחר לימודיו בפריז, הוא הגיע למכון המחקר הגרמני לפסיכיאטריה במינכן בשנת 1933, שם ערך מחקר על האופי התורשתי של אפילפסיה. ניתן להשתמש בתוצאות עבודתו כדי להצדיק עיקורי חובה במסגרת "החוק למניעת מחלות תורשתיות". קונראד הצטרף לאיגוד המרצים הנאצי והיה שם סגן סוהרים. בשנת 1939 פרסם מאמר על הספקטרום הגנטי של אפילפסיה. באותה שנה הביא אותו ארנסט קרצ'מר למרפאה הפסיכיאטרית של אוניברסיטת מרבורג כרופא בכיר, וקונראד הפך לחבר באגודה הרפואית הלאומית-סוציאליסטית.

בשנת 1948 מונה קלאוס קונראד למנהל המחלקה לפסיכיאטריה ונוירולוגיה באוניברסיטת סער; בשנת 1958 הוא קיבל את מקומו של גוטפריד אוולד כמנהל המרפאה הפסיכיאטרית באוניברסיטה בגטינגן.

בשנת 1961 אמור היה קונראד להיות מנהל מכון מקס פלאנק לפסיכיאטריה במינכן, אך הוא נפטר לפני כניסתו לתפקיד.

## חיים אישיים
הוא נישא למרתה קונראד ונולדו להם ארבעה ילדים (ג'יזלה, בסטיאן, מוניקה ואורסולה).

## קישורים חיצוניים

## הערות שוליים

קטגוריה:פסיכיאטרים גרמנים
קטגוריה:נוירולוגים גרמנים
קטגוריה:גרמנים שנולדו ב-1905
קטגוריה:גרמנים שנפטרו ב-1961
ברמבל

**ברמבל** (באנגלית: **Bramble**, שיח פטל) הוא קוקטייל המוכר רשמית על ידי איגוד הברמנים הבינלאומי, המבוסס על ג'ין, מיץ לימון טרי וליקר פטל שחור (crème de mûre).

## הכנה
את הקוקטייל מכינים בשייקר, אליו מוזגים את כל הרכיבים, פרט לליקר פטל שחור, ומנערים עם קרח. לאחר מכן מוזגים לתוך כוס אולד פאשנד, המלאה בקרח כתוש. לבסוף מוזגים לכוס של ליקר פטל שחור.

הקוקטייל מקושט לרוב בפלח לימון ופירות יער טריים.

## היסטוריה
קוקטייל הברמבל הומצא בלונדון, בשנת 1984, על ידי הברמן דיק בראדל (Dick Bradsell), שעבד בבר Fred's Club בסוהו. ההשראה לקוקטייל היה זיכרון הילדות של בראדל, שנהג לקטוף פטל שחור באי וייט. שם המשקה Bramble הוא כינוי לשיח פטל באנגלית.

## וריאציות
לעיתים, ליקר פטל שחור (הנדיר יחסית) מוחלף בקרם דה קסיס, שהוא רכיב קל יותר להשגה. מלבד זאת, ניתן להשתמש בריבה כתחליף לליקר פטל שחור.

לעיתים מוסיפים מעט מי סודה מעל.

## קישורים חיצוניים

* ברמבל, באתר איגוד הברמנים הבינלאומי

## הערות שוליים

קטגוריה:קוקטיילים
ארז'בט פורגאץ'-האן

[שמאל|ממוזער|300x300 פיקסלים|קברו של [שאנדור ברודי בבודפשט. בית הקברות היהודי ברחוב קוזמה 5-1-40.]]
**ארז'בט פורגאץ'-האן** (במקור **Hann Erzsébet Anna**, בהונגרית: **Forgács-Hann Erzsébet**; בודפשט, 3 באפריל 1897 – בודפשט, 8 בינואר 1954) הייתה פסלת, גרפיקאית, סופרת יהודייה-הונגרייה.

## קורות חיים
ארז'בט האן נולדה במשפחה יהודית כבתם של לאיוש האן (1861–1944) הפקח הראשי של הרכבת הממלכתית של הונגריה, ושל יוזפה לדרר (1866–1941). היא סיימה את לימודיה באוניברסיטת פאזמני פטר (היום אוניברסיטת אטווש לוראנד) במחלקה לפילוסופיה ולתולדות האמנות. לאחר מכן הייתה תלמידה פרטית של הפסל ז'יגמונד קישפלודי שטרובל. בשנים 1927 עד 1928 למדה בפריז. משנת 1928 הייתה כבר אמנית מציגה. בשנת 1933 השתתפה בתערוכת האוסף ה-80 של הסלון הלאומי. בשנת 1957 העניק בעלה את עיזבונה לגלריה המודרנית של פץ'.

## חיים אישיים
בעלה הראשון היה מיקלוש ז'יגמונד סאפלונצאי-מיהאלוביץ', איתו התחתנה ב-9 ביוני 1919 בצינקוטה.

בעלה השני, היה פאל גגשי קיש (1900–1993), פרופסור לרפואה. הם נישאו בשנת 1936 במתיאשפלד.

## עבודותיה
* קברו של ארנולד בודאי האן
* קבר שאנדור ברודי (1930)
* עצב (1933)
* דיוקן עצמי (1946)
* מיקלוש סנטקוטי (1947)
* אישה שאוחזת בראשה (1947)
* המציג את אצבעו (1948)
* קישוטי בניין (1952)

## תערוכות
### אישי
* 1933, 1946–1948 בודפשט
* 1957 פץ'

### קבוצתי (מבחר)
* 1928 פריז
* 1929–1931, 1933, 1938-1936, 1940, 1946–1948, 1950, 1952–1953, 1984 בודפשט
* 1973 סקשפהרוואר

## לקריאה נוספת
* Hunga-Art.hu
* Artportal.hu
* לקסיקון ביוגרפי הונגרי 1978–1991

## קישורים חיצוניים

## הערות שוליים

קטגוריה:ניצולות השואה: הונגריה
קטגוריה:סופרות יהודיות הונגריות
קטגוריה:גרפיקאיות ומאיירות יהודיות הונגריות
קטגוריה:פסלות יהודיות הונגריות
קטגוריה:בוגרות אוניברסיטת אטווש לוראנד בודפשט
קטגוריה:בודפשט: אישים
קטגוריה:יהדות בודפשט
קטגוריה:ילידות 1897
קטגוריה:נפטרות ב-1958
קטגוריה:הונגרים שנפטרו ב-1958
קלאוס קונראד (כלכלן)

**קלאוס קונראד** (בגרמנית: **Klaus Conrad**; 4 באוקטובר 1940 – 7 בינואר 2015) היה כלכלן גרמני ומורה לכלכלה ולמתמטיקה עסקית.

## ביוגרפיה
בשנת 1960 למד קונראד מתמטיקה עסקית באוניברסיטת מינכן. כמתמטיקאי בוגר ועוזר מדעי, החל את דרכו האקדמית בשנת 1966 באוניברסיטת טיבינגן. בשנת 1970 מונה לדוקטור. בשנת 1972, הוא נסע לאוניברסיטת הרווארד לשנתיים. ביולי 1976 הוא החל לעבוד באזור מחקר מיוחד תחת וילהלם קרל בבון.

בשנת 1980 נענה לבקשתה של אוניברסיטת מנהיים ומונה למנהל המחלקה לכלכלה באוניברסיטה.

היה פרופסור אורח במכון הטכנולוגי של מסצ'וסטס ובאוניברסיטת הרווארד.

ב-2015 טבע קונראד באגם בדרום אפריקה סמוך לקייפטאון בעת שביקר את נכדיו שם.

## הערות שוליים

קטגוריה:כלכלנים גרמנים
קטגוריה:בוגרי אוניברסיטת מינכן
קטגוריה:סגל אוניברסיטת טיבינגן
קטגוריה:גרמנים שנולדו ב-1940
קטגוריה:גרמנים שנפטרו ב-2015
טייט אנד

ממוזער|255x255 פיקסלים|מיקומו של הטייט אנד במערך ההתקפה במשחק הפוטבול האמריקאי
**טייט אנד** (באנגלית: **Tight End**, בקיצור: **TE**) היא עמדה במשחק הפוטבול, בחלק ההתקפי.

העמדה היא מעין שילוב בין שחקן קו התקפי (offensive lineman) לבין תופס (wide receiver), כלומר, שחקן בעמדת טייט אנד יעמוד בקו אחד עם שחקני הקו ההתקפי ויוכל לחסום איומים מצד ההגנה, אך יוכל גם לשחק כתופס לכל דבר. הוא אף יוכל לשחק את שניהם (תלוי במערך, במהלך ובמערכת המשחק של הקבוצה. במערכים מסוימים יכולים להיות בין 0 לעד 3 טייט אנדים).

מספר החולצה של הטייט אנדים בליגת ה-NFL נע בין 0 ל-49 או 80 ל-89.
ממוזער|191x191 פיקסלים|רוב גרונקובסקי, אחד מהשחקנים הידועים בעמדה הזו, במדי טמפה ביי באקנירס בשנת 2020
מהשחקנים הידועים בעמדה: רוב גרונקובסקי, טרוויס קלסי, וטוני גונזלס.

## מאפיינים פיזיים
לרוב, הטייט אנד יהיו מהשחקנים הגבוהים בקבוצה, כמו שחקני הקו (ההתקפי וההגנתי). הם גם יהיו בדרך כלל בעלי המשקל הרב ביותר מלבד שחקני הקו. לכן, השחקנים בעמדת הטייט אנד יהיו לרוב איטיים יותר מהתופסים ומהרצים האחוריים, אך עדיין יוכלו לפרוץ דרך המערך ולנסות לתפוס את הכדור, לרוב בעזרת מגע פיזי.

## קישורים חיצוניים

קטגוריה:עמדות פוטבול
קלאוס קונראד (היסטוריון)

**קלאוס קונראד** (בגרמנית: **Klaus Conrad**; 16 באפריל 1930, היידלברג – 10 בפברואר 2002, גטינגן) היה היסטוריון ודיפלומט גרמני. הוא היה היסטוריון אזורי של פומרניה, פרוסיה המזרחית ופרוסיה המערבית ועסק בעיקר בהיסטוריה של ימי הביניים.

## ביוגרפיה
קונראד נולד בהיידלברג לפיזיקאי ריצ'רד קונראד. לאחר שסיים את לימודיו בתיכון בשנת 1949, הוא נרשם לאוניברסיטת פרייבורג ללימודי אמנות, ארכאולוגיה והיסטוריה.

בספטמבר 1950 הוא לקה בשיתוק ילדים בבולוניה. הוא סבל מהמחלה לאורך כל חייו.

בסתיו 1959 עבר את בחינת המדינה למורים בתיכון. הוכשר בסמינר היידלברג לתלמידי חניכים ועבר את בחינת המעריך בשנת 1961; עם זאת, הוא לא נכנס לשירותי בית הספר, אך היה מזוהה היטב בלימודי ימי הביניים.

הוא עבד בוועדה ההיסטורית לפומרניה ובוועדה ההיסטורית לחקר מדינות פרוסיה המזרחית והמערבית, כעוזר מחקר. משימתו העיקרית הייתה עיבוד נוסף של ספרי המסמכים. מקום עבודתו היה מחנה הארכיון הממלכתי גטינגן.

ב-30 באפריל 1995, כשהוא אלמן ונכה הוא פרש מתפקידו.

## הערות שוליים

קטגוריה:היסטוריונים גרמנים
קטגוריה:היסטוריונים של גרמניה
קטגוריה:גרמנים שנולדו ב-1930
קטגוריה:גרמנים שנפטרו ב-2002
קלאוס קונראד (יזם)

**קלאוס קונראד** (בגרמנית: **Klaus Conrad**; נולד ב-27 בפברואר 1936, ברלין) הוא יזם גרמני.

## ביוגרפיה
בשנת 1973, בגיל 37, הפך קונראד לשותף בחברת אביו מקס קונראד, קונראד אלקטרוני. הוא הרחיב את עסק הזמנות הדואר, ובדרום גרמניה נבנו 18 "חנויות כולבו טכניות" בזכותו.

בשנת 1995, בהנהגתו של קונראד, הוקם מרכז לוגיסטי בוורנברג-קובליץ.

בשנת 1996 קיבל קלאוס קונראד את מסדר הכבוד הבווארי מידיו של קנצלר גרמניה, אדמונד שטויבר.

בשנת 1997 מסר קלאוס קונראד את הנהלת החברה לבנו ורנר קונראד.

## קישורים חיצוניים

קטגוריה:יזמים
קטגוריה:גרמנים שנולדו ב-1936
קלאוס קונראד (פוליטיקאי גרמני)

**קלאוס קונראד** (; 22 בדצמבר 1914 - 15 באוגוסט 2006) היה פוליטיקאי גרמני מטעם המפלגה הסוציאל-דמוקרטית של גרמניה (SPD).

## ביוגרפיה
לאחר שסיים את לימודיו התיכוניים למד קונראד משפטים ומדעי המדינה באוניברסיטת הומבולדט של ברלין. לאחר שעבר את בחינות הוא הצטרף לפקידות המשפטית ולאחר שסיים את עבודת הפקידות המשפטית, הוא גם עבר את הבחינות השניות בשנת 1941 והצטרף לממשל כפקיד ממשלתי בשנת 1942. בשנת 1943 הוא הפך לקצין מטה ראשי בחיל האוויר וקודם לדרגת סגן ראשון בשנת 1945.

לאחר מלחמת העולם השנייה, משנת 1947 עבד קונראד בתחילה כפועל, אך מאוחר יותר כעוזר עורך דין. בשנת 1956 עבר לניהול מחוז אוטין.

קונראד היה נשוי ונולדו לו שלושה ילדים.

## הערות שוליים

קטגוריה:פוליטיקאים גרמנים
קטגוריה:גרמנים שנולדו ב-1914
קטגוריה:גרמנים שנפטרו ב-2006
הסקוטי המעופף

**הסקוטי המעופף** (באנגלית: **Flying Scotsman**) הוא קו רכבת בינעירונית (אקספרס) המחבר את לונדון לאדינבורו בסקוטלנד.

הקו פועל כיום כקו יומי עם רכבות היוצאות מתחנת קינגס קרוס בלונדון לתחנת הרכבת אדינבורו וייברלי באדינבורו ובכיוון ההפוך בערך כל שעה. אורך הקו כ-632 קילומטרים ומשך זמן הנסיעה הוא כארבע שעות ועשרים.

## היסטוריה
הקו נוסד בשנת 1863 על גבי מסילת קו החוף המזרחי הראשי שנבנתה לאורך שנות ה-40 של המאה ה-19, מספר חברות רכבת שונות ניהלו את הקו עד אשר מוזגו החברות בבריטניה לכדי "ארבע הגדולות" ב-1923 והקו עבר לידי רכבת לונדון וצפון-מזרח (LNER). תחילה נקרא הקו "האקספרס הסקוטי המיוחד" עד שב-1924 השם "הסקוטי המעופף" אומץ באופן רשמי עבור הקו. מספר חודשים לפני כן נחנך קטר מסדרת LNER A3 בשם "פליינג סקוטסמן" שנבנה עבור הקו ונקרא על שמו. הקטר נמצא עד היום במצב פעיל, אם כי בשימוש היסטורי, ונחשב לאחד הקטרים המפורסמים בעולם.

בשנים הראשונות משך הנסיעה עמד על עשר וחצי שעות כולל חצי שעה הפסקה ביורק, כעשרים שנים לאחר מכן רכבות מהירות יותר הורידו את משל הנסיעה לכשמונה וחצי שעות, וב-1898 הרכבות התקדמו לנוחות נסיעה גבוהה יותר עם חימום וקרון סעודה אך משך הזמן נותר דומה. ב-1934 שברה רכבת "הסקוטי המעופף" שיא מהירות, שנסע במהירות של כ-120 קמ"ש בין לונדון ולידס.

שינויים בהגבלות המהירות הובילו לקיצור זמן הנסיעה ב-1938 לכדי שבע שעות ועשרים דקות וב-1948 עם ההלאמה של חברות הרכבות בבריטניה והקמת בריטיש רייל, כלל רכבות הקו הוחלפו בקטרים החדישים מסדרת A4 של LNER. תחת בריטיש רייל נותר הקו על כנו, אבל נוספו לו מספר עצירות לאורך המסילה, בין היתר ביורק, ניוקאסל ופיטרבורו.

לאחר ההפרטה מחדש של בריטיש רייל שהושלמה ב-1997, הקו המשיך להתקיים תחת מספר חברות פרטיות שקיבלו זיכיון להפעילו, בהן רכבת גרייט איסטרן (1996–2007), 'אקספרס החוף המזרחי הלאומי' (2007–2009), 'החוף המזרחי' (2009–2015), ו'וירג'ין טריינס' (2015-2018). מאז מופעל הקו על ידי החברה הממשלתית רכבת לונדון וצפון-מזרח (LNER) הנושאת בשם החברה ההיסטורית שהפעילה את הקו. כיום הקו פועל על בסיס רכבות בריטיש רייל סדרה 800 וסדרה 801 משפחת דגמים תוצרת היטאצ'י המכונה *אזומה*.

## רכבות לאורך השנים

LNER A3 Pacific, 2580 Shotover (CJ Allen, Steel Highway, 1928).jpg|רכבת מדגם גרזלי A1 "שוטאובר", 1928
Kings Cross Flying Scotsman geograph-2282803-by-Ben-Brooksbank.jpg|רכבת מדגם גרזלי A4 "איחוד דרום אפריקה" בתחנת קינגס קרוס, 1948
D9013 The Black Watch(8191899366).jpg|רכבת מדגם אינגליש אלקטריק סדרה 5 "המשמר השחור" בקינגס קרוס, שנות ה-60
York - Virgin 91101 arriving from the north.JPG|רכבת אינטרסיטי 225 (סדרה 91) של חברת וירג'ין, 2016
The East Coast Railway Line near Seaview Farm (geograph 6889203).jpg|רכבת מסדרה 801 'אזומה', 2021


## קישורים חיצוניים

* אודות הקו כיום באתר 'Seat 61'.

## הערות שוליים

קטגוריה:קווי רכבת בממלכה המאוחדת
קטגוריה:הממלכה המאוחדת: תחבורה
קטגוריה:סקוטלנד: תחבורה
קטגוריה:לונדון: רכבות